CELEX: C2007/117/04
Language: fi
Date: 2007-05-26 00:00:00
Title: Asia C-94/07: Ennakkoratkaisupyyntö, jonka Arbeitsgericht Bonn (Saksa) on esittänyt 20.2.2007 — Andrea Raccanelli v. Max-Planck-Gesellschaft zur Förderung der Wissenschaften e.V.

26.5.2007   
            
            
               FI
            
            
               Euroopan unionin virallinen lehti
            
            
               C 117/3
            
         Ennakkoratkaisupyyntö, jonka Arbeitsgericht Bonn (Saksa) on esittänyt 20.2.2007 — Andrea Raccanelli v. Max-Planck-Gesellschaft zur Förderung der Wissenschaften e.V.
   (Asia C-94/07)
   (2007/C 117/04)
   Oikeudenkäyntikieli: saksa
   Ennakkoratkaisua pyytänyt tuomioistuin
   Arbeitsgericht Bonn
   Pääasian asianosaiset
   
      Kantaja: Andrea Raccanelli
   
      Vastaaja: Max-Planck-Gesellschaft zur Förderung der Wissenschaften e.V.
   Ennakkoratkaisukysymykset
   
               1)
            
            
               Onko kantaja katsottava silloin yhteisön oikeudessa tarkoitetun työntekijäkäsitteen mukaiseksi työntekijäksi, jos hänellä ei teetetä sen enempää työtä kuin sellaisella väitöskirjaa tekevällä henkilöllä, jonka kanssa on tehty BAT/2:n mukainen työsopimus?
            
         
               2)
            
            
               Siinä tapauksessa, että ensimmäiseen kysymykseen on annettava kieltävä vastaus, onko työntekijöiden vapaasta liikkuvuudesta yhteisön alueella annetun asetuksen (ETY) N:o 1612/69 7 artiklan 1 kohtaa (1) tulkittava siten, että syrjinnän voidaan katsoa jääneen tapahtumatta ainoastaan silloin, jos kantajalle olisi vähintäänkin annettu oikeus valita työsopimussuhteen ja stipendin välillä ennen kuin hänen väitöskirjan tekemisajanjaksonsa alkoi vastaajan luona?
            
         
               3)
            
            
               Siinä tapauksessa, että toiseen kysymykseen on vastattava, että kantajalle olisi pitänyt antaa mahdollisuus työsopimuksen tekemiseen, on kysyttävä:
               Mitä oikeusseurauksia aiheutuu siinä tapauksessa, että kysymyksessä on ulkomaalaisten syrjintä?
            
         
      (1)  EYVL L 257, s. 2.